Ubejras ezers
Ubejras ezers (franču: Lac Oubeïra) ir beznoteces saldūdens ezers Alžīrijas galējos ziemeļaustrumos, pie robežas ar Tunisiju, Kālas nacionālā parka teritorijā. Kopš 1983. gada ezers ir Rāmsaras vieta. Ezerā daudz zivju, tai skaitā retas. Vienīgā vieta Alžīrijā, kur aug peldošais ezerrieksts un lēpes. Ievērojama putnu pulcēšanās vieta, sastopama sultānvistiņa (Porphyrio porphyrio), zivjērglis, baltgalvas zilknābis, meža zoss, jūras krauklis, brūnais ibiss, sārtais flamings. No zīdītājiem sastopams Eiropas ūdrs.